paragraph_text: Pope je bio uvjeren da je uhvatio u zamku velik dio Jacksonove vojske i postavio je velik dio svojih snaga ispred nje. 29. kolovoza, Pope je započeo seriju napada na Jacksonove položaje. Napadi su odbijeni uz velike žrtve na obje strane. U podne, Longstreetova vojska je stigla na bojište i zauzela položaj na Jacksonovom desnom krilu. 30. kolovoza, Pope je ponovio napad, ne znajući da je pred njim i Longstreet. Kada je unionistički V. korpus pod zapovjedništvom generala Fitza Johna Portera krenuo na položaje konfederalaca, konfederalno teško topništvo je skršilo napad. Nakon toga, Longstreetovih 25,000 ljudi je krenulo u masovni protunapad na unionističke položaje. Unionističko lijevo krilo je bilo uništeno, te se vojska morala povući natrag na rijeku Bull Run.